CELEX: 62012CN0156
Language: fi
Date: 2012-03-30 00:00:00
Title: Asia C-156/12: Ennakkoratkaisupyyntö, jonka Landesgericht Salzburg (Itävalta) on esittänyt 30.3.2012 — GREP GmbH v. Freistaat Bayern

30.6.2012   
            
            
               FI
            
            
               Euroopan unionin virallinen lehti
            
            
               C 194/9
            
         Ennakkoratkaisupyyntö, jonka Landesgericht Salzburg (Itävalta) on esittänyt 30.3.2012 — GREP GmbH v. Freistaat Bayern
   (Asia C-156/12)
   2012/C 194/14
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Landesgericht Salzburg
   
      Pääasian asianosaiset
   
   
      Valittaja: GREP GmbH
   
      Vastapuoli: Freistaat Bayern
   
      Muu osapuoli: Revisor beim Landesgericht Salzburg
   
      Ennakkoratkaisukysymykset
   
   
               1)
            
            
               Onko Euroopan unionin perusoikeuskirjan 51 artiklan ensimmäisen kohdan ensimmäistä virkettä tulkittava siten, että perusoikeuskirjan soveltamisalaan kuuluu myös menettely, joka koskee jäsenvaltiossa annetun tuomion täytäntöönpanokelpoiseksi julistamista asetuksen N:o 44/2001 (1) 38 artiklan ja sitä seuraavien artiklojen mukaan?
            
         
               2.a)
            
            
               Jos näin on, sovelletaanko perusoikeuskirjan 47 artiklassa vahvistettua tehokkaan oikeussuojan periaatetta vaatimukseen, joka koskee vapauttamista oikeudenkäyntimaksuista ja erityisesti valituksen tekemisestä perittävästä kiinteämääräisestä maksusta ja/tai vapauttamista asianajajan käyttämisestä aiheutuvista kuluista kysymyksessä 1 mainituissa menettelyissä?
            
         
               2.b)
            
            
               Päteekö tämä myös kansallisen lainsäädännön mukaisiin täytäntöönpanomenettelyihin tai ainakin samanaikaiseen pakkotäytäntöönpanopäätöstä koskevaan muutoksenhakumenettelyyn, jos tuomioistuin on ratkaissut täytäntöönpanokelpoiseksi julistamista ja pakkotäytäntöönpanoa koskevat hakemukset yhdessä samalla päätöksellä?
            
         
               3)
            
            
               Onko olemassa edellä tarkoitettu oikeus oikeusapuun ainakin toissijaisesti asetuksen N:o 44/2001 43 artiklan 1 kohdan tai Euroopan ihmisoikeussopimuksen 6 artiklan 1 kappaleen nojalla, kun kansallisen lainsäädännön mukaan mainitun oikeussuojakeinon käytössä (konkreettisesti valituksen tekemisessä) on asianajajapakko?
            
         
      (1)  Tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla 22.12.2000 annettu neuvoston asetus (EY) N:o 44/2001 (EYVL 2001, L 12, s. 1).